proxectonos/corpus_dominio_legal_administrativo_tmp huggingface dataset:
20/07/2022 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de exposición ao público de aprobación do expediente de crédito extraordinario 2022-CREXT-09 de importe 4.926.503,00 euros, financiado con alleamento de patrimonio municipal do solo e remanente líquido de tesourería para gastos xerais 2021

O Pleno da Corporación municipal, en sesión ordinaria celebrada o día 15 de xullo de 2022, aprobou inicialmente o expediente de modificación orzamentaria de crédito extraordinario 2022-CREXT-09 dentro do vixente Orzamento municipal do exercicio 2022, financiado con alleamento de patrimonio municipal do solo e remanente líquido de tesourería para gastos xerais do exercicio 2021. En cumprimento do disposto no artigo 177.2 en relación co 169.1 do Real Decreto Lexislativo 2/2004, de 5 de marzo, polo que se aproba o Texto refundido da Lei reguladora de facendas locais, este expediente exponse ao publico durante un prazo de quince días hábiles no taboleiro de anuncios do Concello de Santiago de Compostela sito na súa sede electrónica (https://sede.santiagodecompostela. gal) e nos servizos económicos do Concello, na rúa Galeras nº 5, a efectos de que as persoas interesadas poidan presentar as reclamacións que estimen oportunas (as reclamacións que se presenten deberán conter necesariamente o seguinte código de referencia para o seu rexistro “CREXT-09”). No caso de non presentarse reclamación algunha entenderase definitivamente aprobado o acordo inicial. Santiago de Compostela, 15 de xullo de 2022 A concelleira delegada de Economía, Facenda, Persoal, Contratación e Modernización da Administración Local Marta Abal Rodríguez
20/07/2022 | Administración LocalMunicipal
Ames
Delegación de competencia para a sinatura diaria de Oficinas Xerais do 18 ao 25 de xullo do 2022, previa avocación

Mediante resolución desta Alcaldía 2182/2022, de 15 de xullo, avocouse a competencia delegada na concelleira Susana Señorís Rodríguez por decreto da Alcaldía 1754/2019, de sinatura diaria de Oficinas Xerais, única e exclusivamente do 18 ao 25 de xullo de 2022, delegándose á súa vez a sinatura deses días no concelleiro Víctor Manuel Fernández Prieto. O que se fai público para xeral coñecemento. Ames, 15 de xullo de 2022 O alcalde José Blas García Piñeiro
20/07/2022 | Administración LocalMunicipal
Paderne
Crédito extraordinario 1/2022 CE

O pleno do Concello de Paderne, na sesión plenaria de 14/07/2022 adoptou o acordo de aprobación inicial de Crédito Extraordinario 1/2022 por importe de 204.858,61€ e de expoñer ao público o expediente da modificación por prazo de quince días, mediante anuncio no Boletín Oficial da Provincia de A Coruña a efectos de presentación de reclamacións polos interesados. Considerarase elevado a definitivo este acordo no caso de que non se presente ningunha reclamación, procedéndose a dar cumprimento á trámite da súa publicación, resumida por capítulos no Boletín Oficial da Provincia, ao abeiro do prevenido no artigo 177 en relación co 169 do RDLeg. polo que se aproba o Texto Refundido da Lei Reguladora das Facendas Locais 2/2004. En Paderne a 15 de xullo de 2022 O ALCALDE D. César Longo Queijo
20/07/2022 | Administración LocalMunicipal
Moeche
Aprobación definitiva do expediente de modificación de créditos 9/2022

En cumprimento do artigo 169.1, por remisión do 177.2, do Real decreto 2/2004, do 5 de marzo, polo que se aproba o texto refundido da Lei reguladora das facendas locais, e xa que non se presentaron alegacións durante o prazo de exposición ao público, queda automaticamente elevado a definitivo o acordo plenario do día 16 de xuño de 2022, polo que se aproba o expediente de modificación de créditos núm.9/2022, na modalidade de crédito extraordinario e suplemento de créditos financiado incorporación do remanente de tesoureira para gastos xerais e que se fai público resumido por capítulos: Esta modificación finánciase con cargo ao remanente líquido de Tesouraría, nos seguintes termos: Contra este acordo, segundo o disposto no artigo 171 do Real decreto lexislativo 2/2004, do 5 de marzo, os interesados poderá interpoñer directamente un recurso contencioso-administrativo, na forma e prazos establecidos nos artigos 25 a 42 da Lei 29/1998, do 13 de xullo, reguladora da dita xurisdición. Sen prexuízo disto, e consonte o establecido no artigo 171.3 do Real decreto lexislativo 2/2004, do 5 de marzo, a interposición do dito recurso non suspenderá por si soa a efectividade do acto ou acordo impugnado. Moeche,15 de xullo de 2022 A alcaldesa Asdo. Beatriz Bascoy Maceiras
20/07/2022 | Administración LocalMunicipal
Porto do Son
Aprobación inicial de modificación de créditos: Crédito extraordinario 2/2022 e Suplemento de crédito 2/2022

O Pleno da Corporación, na sesión ordinaria do 14.07.2022 aprobou inicialmente o expediente de modificación de créditos na modalidade de crédito extraordinario 2/2022, por importe de 22.559,29 euros e de suplemento de créditos 2/2022, por importe de 120.408,83 euros. En cumprimento do disposto no artigo 169 do Real decreto lexislativo 2/2004, do 5 de marzo, polo que se aproba o Texto refundido da Lei reguladora das facendas locais, exponse ao público o expediente polo prazo de 15 días hábiles, contados desde o seguinte ao de publicación deste anuncio no BOP, a fin de que os interesados poidan examinalo e formular as reclamacións que consideren oportunas. De non presentarse reclamacións o expediente considerarase definitivamente aprobado. Porto do Son, 15 de xullo de 2022 A Alcaldesa accidental Asdo. María José Maneiro Quintáns.
20/07/2022 | Administración LocalMunicipal
Porto do Son
Aprobación inicial Ordenanza axudas escolares

O Pleno do Concello de Porto do Son en sesión ordinaria celebrada en data de 14/07/2022 acordou a aprobación inicial da MODIFICACIÓN DA ORDENANZA MUNICIPAL POLA QUE SE ESTABLECEN AS BASES REGULADORAS PARA O OUTORGAMENTO DAS AXUDAS ESCOLARES DO CONCELLO DE PORTO DO SON. En cumprimento do disposto nos artigos 49 da Lei 7/1985, reguladora das Basese de Réxime Local, no artigo 56 do Real Decreto Lexislativo 781/1986 de 18 de abril, polo que se aproba o Texto Refundido das disposicións legais vixentes en materia de réxime local, sométese o expediente a información pública polo prazo de trinta días, a contar dende o día seguinte a insercción deste anuncio no BOP, para que poida ser examinado e se presenten as reclamacións que se estimen oportunas. Se transcorrido o citado prazo, non fosen presentadas alegacións, considerarase aprobado definitivamente o citado acordo. Durante o período de información pública, o dereito de información e acceso se poderá exercer mediante consulta no Portal de Transparencia do Concello, aloxado na sede electrónica, e nas Oficinas Xerais do Concello, sitas na Casa do Concello ( https://portodoson.sedelectronica. gal/transparency/eb529590-e60b-4ad3-a809-e70fd35a0c9e/ ). En Porto do Son a 15 de xullo de 2022 A Alcaldesa accidental Asdo: María José Maneiro Quintáns.
11/07/2022 | Administración LocalMunicipal
Boimorto
Aprobación padrón fiscal do prezo público da Residencia e Centro de día Municipal de Boimorto do mes xullo 2022

Por Decreto de Alcaldía n.º 313/2022 de data 04/07/2022, acordou aprobar o padrón fiscal do mes de xullo 2022 correspondentes ao prezo público pola prestación de servizos na residencia e centro de día polos seguintes importes: - 38 Usuarios da Residencia para persoa maiores: · Padrón: 53.307,94 €uros. - 10 Usuarios do Centro de día: · Padrón: 6.297,94 €uros. - Servizo de comidas externas (200 menús) mes xuño 2022: · Padrón: 1.091,00 €uros. O devandito padrón exponsee ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 6 de xullo de 2022 A alcaldesa en funcións Asdo.- Patricia Taboada García
11/07/2022 | Administración LocalMunicipal
Cambre
Avocación de competencias da 2.ª tenente de alcalde doo 5 ao 10 de xullo e do 22 ao 27 de xullo de 2022

Esta Alcaldía, con data 01-07-2022, ditou a resolución núm.1213/2022 que se transcribe a seguir: “Por Resolución de Alcaldía número 1323/2019, de data 1 de xullo, de delegación de atribucións da Alcaldía nos membros da Xunta de Goberno Local e noutros concelleiros e concelleiras, conferín a delegación xenérica da Área de Benestar Social a prol da segunda tenente de alcalde, D.ª Lúa Sanguiñedo Álvarez, constando a súa aceptación do cargo con data 4 de xullo de 2019. Mediante escrito rexistrado de entrada ao núm.202200300000450 o día 29 de xuño de 2022, Rodolfo Daniel Rodriguez de Alba Gomez Cambronero comunicou a esta Alcaldía que non poderá exercer as súas funcións como concelleira delegada de área dende o día 5 ao 10 de xullo de 2022 (ambos incluídos) e do 22 ao 27 de xullo de 2022 (ambos incluídos). De conformidade co establecido no artigo 10 da Lei 40/2015, do 1 de outubro, de réxime xurídico do sector público, e artigo 50.3 do Regulamento orgánico municipal, respecto da avocación de asuntos, RESOLVO: Primeiro. –Avocar a delegación xenérica da Área de Benestar Social efectuada a prol da segunda tenente de alcalde, D.ª Lúa Sanguiñedo Álvarez, dende o día 5 ao 10 de xullo de 2022 (ambos incluídos) e do 22 ao 27 de xullo de 2022 (ambos incluídos), a partir dos cales continuará no exercicio das funcións que lle foron delegadas por esta Alcaldía mediante Resolución núm.1323/2019, do 1 de xullo. Segundo. –Publicar a resolución no Boletín Oficial da Provincia e dar conta ao Pleno na vindeira sesión que teña lugar.” O que se publica para coñecemento xeral e para os efectos oportunos. Cambre, 5 de xullo de 2022. O alcalde Óscar A. García Patiño
11/07/2022 | Administración LocalMunicipal
Cee
Aprobación da listaxe definitiva, nomemamento de tribunal e data de baremación do procedemento para provisión dunha praza vacante de policía local no Concello de Cee por mobilidade. Expediente n.º 2022/E001/000009

RESOLUCIÓN ASUNTO: APROBACIÓN LISTAXE DEFINITIVA, NOEMAMENTO DE TRIBUNAL E DATA DE BAREMACIÓN do procedemento para provión dunha praza vacante de policía local no concello de cee por movilidade. expediente n.º 2022/e001/000009. EXPEDIENTE DECRETO: 2022/G003/000718 ANTECEDENTES: Considerando as bases que rexen a convocatoria para a provisión dunha praza vacante de Policía Local no Concello de Cee por movibilidade, publicadas no BOP e BOE Número 140, de data 13 de xuño de 2022. Considerando o informe emitido polo encargo do rexistro da corporación en data 5 de xullo de 2022, conforme no período de presentación de instancias de participación, do 14/06/2022 ao 4/07/2022, ámbalas datas inclusive, constan no rexistro a solicitude presentada polo candidato con DNI ***2063**, con NRE 202200000001704, de data 27 de xuño de 2022. No uso das atribucións que me outorga a lexislación do réxime local, RESOLVO: PRIMEIRO.–Declarar como LISTAXE DEFINITIVA, de conformidade coa Base Terceira (dado que non se formula listaxe provisional por non estar excluído candidato/a algún/ha), a formada polo único candidato/a presentado/a, con DNI ***2063**. SEGUNDO.–Nomear os seguintes membros que configurarán o Tribunal de conformidade coa Base Cuarta, sen prexuízo do indicado na Base 4.5 que rexe a convocatoria: TERCEIRO.–Notificar os membros do Tribunal, coa indicación expresa de que o acto constitutivo e de baremación terá lugar o día 7 de xullo de 2022, ás 9.00 horas, na primeira planta do edificio do Concello de Cee, despacho do Técnico Local de Emprego. CUARTO.–Contra a presente resolución caberá interpor os recursos indicados na Base Sétima que rexe o procedemento. QUINTO.–Proceder a publicación da presente resolución no BOP, Taboleiro de anuncios e na páxina web do Concello de Cee. Notificarlle a presente resolución aos interesados, con indicación expresa dos recursos a interpor, e darlle conta ao Pleno da Corporación na primeira sesión ordinaria que realice. En CEE, 5 de xullo de 2022. A alcaldesa, Margarita Lamela Louzán A secretaria, Rocío Hermida Cancela
11/07/2022 | Administración LocalMunicipal
Pontedeume
Bases reguladoras do XXV Premio de Investigación Concello de Pontedeume

Por medio de decreto número 467/2022 de 04/07/2022, resolveuse a aprobación das “Bases reguladoras que rexerán o XXV Premio de Investigación concello de Pontedeume”, que se transcriben a continuación: 1.- O tema da investigación versará sobre aspectos de Pontedeume e a súa Comarca dende a perspectiva da descrición propia da Etnografía ou das interpretacións propias da Antropoloxía Social e Cultural e da Etnohistoria.2.- Establécese un único premio dotado coa cantidade de 1.140 € *. 3.- A lingua empregada nos traballos será a galega.4.- Poderán optar a este premio cantas persoas o desexen, de forma individual ou colectiva. Os traballos serán inéditos e que non teñan optido ningún premio anteriormente. Entregaranse orixinais e catro copias en tamaño folio, mecanografados a dobre espacio e por unha soa cara. A extensión dos traballos será dun mínimo de 50 folios e un máximo de 100, incluídos os documentos gráficos, fotográficos e outros elementos que os ilustren.5.- As obras poderán presentarse directamente ou ben ser remitidas por correo certificado ao Rexistro Xeral da Secretaría da Casa do Concello de Pontedeume, (Rúa Real, 13 - 15600 Pontedeume - A Coruña) en sobre pechado co título da investigación e o lema do autor, acompañado doutro sobre pequeno no que conste o auténtico nome e apelidos do autor así como o seu teléfono e o enderezo e fotocopia do D. N. I.6.- O prazo de presentación remata o 22 de agosto de 2022.7.- A decisión do xurado será inapelable. O nome das persoas que o compoñen así como a súa decisión comunicarase aos participantes e público en xeral o día da entrega do premio, e difundirase a través dos medios de comunicación.8.- A resolución final do xurado darase a coñecer o día 24 de outubro de 2022.9.- O premio poderá quedar deserto de non existiren traballos de calidade a xuízo do xurado.10.- Os organizadores do premio resérvanse o dereito de cancelar o premio ou resolver os imprevistos sen estar na obriga de comunicárllelo previamente aos participantes.11.- O traballo premiado, así como aqueles que o xurado considere de interese serán publicados na revista de investigación local Cátedra. Revista eumesa de estudios.12.- A participación neste premio de investigación implica a aceptación das presentes bases. * Este premio está suxeito á retención vixente do I. R. P. F (R. I. R. P. F. art.70). O que se fai público para xeral coñecemento. Documento asinado dixitalmente, a cinco de xullo do dous mil vintedous, por D. Bernardo Fernández Piñeiro, Alcalde-Presidente do Concello de Pontedeume.
11/07/2022 | Administración LocalMunicipal
Teo
Delegación de Alcaldía

Por Resolución da Alcaldía do 06/07/22 (Res 875/22) e de conformidade co previsto nos arts.23.3 da Lei 7/85, do 2 de abril, reguladora das bases do réxime local, e arts.44 e 47 do R. D. 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, delégase a Alcaldía do Concello de Teo en Federico Luis Jdid Benaboud, primeira tenente de alcalde, entre os días 18 e 22 de xullo de 2022, ámbolos dous incluídos, e entre os días 28 de xullo e 5 de agosto, ámbolos dous incluídos. A delegación conferida poderá revocarse en calquera momento pola Alcaldía. Teo, 6 de xullo de 2022 O alcalde, Rafael C. Sisto Edreira
11/07/2022 | Administración LocalMunicipal
Ames
Aprobación inicial do suplemento de crédito 2/2022

ANUNCIO Aprobación inicial do suplemento de crédito 2/2022 Expediente GD: 6591/2022 O Pleno do Concello de Ames, en sesión ordinaria do 30.06.2022, acordou a aprobación inicial do expediente núm.2/2022, na modalidade de suplemento de crédito do orzamento financiado con remanente de tesourería para gastos xerais, de acordo co seguinte detalle: Gastos: Ingresos: En cumprimento do disposto no artigo 169.1 por remisión do 177.2 do Real Decreto 2/2004, do 5 de marzo, polo que se aproba o Texto Refundido da Lei Reguladora das Facendas Locais, sométese o expediente a información pública polo prazo de quince días, a contar desde o día seguinte da publicación deste anuncio no Boletín Oficial da Provincia, para que os/as interesados/as poidan examinar o expediente e presentar as reclamacións que estimen oportunas. Se transcorrido o dito prazo, non se presentaran alegacións, considerarase aprobado definitivamente o suplemento de crédito 2/2022. Ames, 6 de xullo de 2022. O alcalde José Blas García Piñeiro
11/07/2022 | Administración LocalMunicipal
Cambre
Avocación de competencias da 6.ª tenente de alcalde do 2 ao 8 de xullo de 2022

Esta Alcaldía, con data 01-07-2022, ditou a resolución núm.1215/2022 que se transcribe a seguir: “Por Resolución de Alcaldía número 1323/2019, de data 1 de xullo, de delegación de atribucións da Alcaldía nos membros da Xunta de Goberno Local e noutros concelleiros e concelleiras, conferín a delegación xenérica da Área de Economía, Facenda e Recursos Humanos a prol da sexta tenente de alcalde, dona María Dolores Pan Lesta, constando a súa aceptación do cargo con data 4 de xullo de 2019. Mediante escrito rexistrado de entrada ao núm.202299900003537 o día 30 de xuño de 2022, dona Diane Margaret Concepcion Josefa Linares Moisin comunicou a esta Alcaldía que non poderá exercer as súas funcións como concelleira delegada de área do día 2 ao día 8 de xullo de 2022, ambos incluídos. De conformidade co establecido no artigo 10 da Lei 40/2015, do 1 de outubro, de réxime xurídico do sector público, e artigo 50.3 do Regulamento orgánico municipal, respecto da avocación de asuntos, RESOLVO: Primeiro. –Avocar a delegación xenérica da Área de Economía, Facenda e Recursos Humanos efectuada a prol da sexta tenente de alcalde, dona María Dolores Pan Lesta, do día 2 ao día 8 de xullo de 2022, ambos incluídos, a partir dos cales continuará no exercicio das funcións que lle foron delegadas por esta Alcaldía mediante Resolución núm.1323/2019, do 1 de xullo. Segundo. –Publicar a resolución no Boletín Oficial da Provincia e dar conta ao Pleno na vindeira sesión que teña lugar.” O que se publica para coñecemento xeral e para os efectos oportunos. Cambre, 5 de xullo de 2022. O alcalde Óscar A. García Patiño
11/07/2022 | Administración LocalMunicipal
Pontedeume
Anuncio delegación Alcaldía-presidencia para casamento civil

Delegación da Alcaldía-Presidencia para casamento civil (expediente 2022/G003/000494) Con motivo da celebración de casamento civil o día 09 de xullo de 2022 ás 13:00h, por Decreto 466/2022 ditado o 04 de xullo de 2022, esta alcaldía en funcións resolveu, en estracto: PRIMEIRO.- Delegar as función como oficiante do casamento de …//. en D. Joshua Dopico López concelleiro do concello de Pontedeume. SEGUNDO.- Publicar a presente resolución no BOP …//… O que se publica en cumprimento do diposto no artigo 44.2 do real decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Pontedeume, 04 de xullo de 2022. Asdo: O Alcalde D. Bernardo Fernández Piñeiro
11/07/2022 | Administración LocalMunicipal
Ferrol
Área de Seguridade Cidadá. Negociado de Seguridade e Tráfico
Publicación da relación de obxectos perdidos depositados na Oficina de Atención Cidadá do Concello de Ferrol durante o 1º trimestre do ano 2022

O Concelleiro Delegado da área de Seguridade e Tráfico, Mercados, Consumo, Sanidade e Benestar Animal, en base ó informe emitido pola Policía Local e para dar cumprimento ó disposto nos artigos 9 e 10.1 do Regulamento de funcionamento da oficina de obxectos perdidos no Concello de Ferrol: Periodicamente e sempre, polo menos, unha vez ao trimestre, expoñerase no taboleiro de edictos electrónico do Concello de Ferrol, así como na súa web, durante un prazo de quince días naturais, a relación xenérica, de maneira que non permita a súa identificación, dos obxectos depositados na Oficina de Obxectos Perdidos desde a última publicación, e informarase que as persoas interesadas poden acudir á Oficina de Obxectos Perdidos a retiralos. Así mesmo, o devandito anuncio publicarase no Boletín Oficial da Provincia (BOP). 1.- Os obxectos permanecerán en depósito na Oficina de Obxectos Perdidos desde a súa entrega e por un prazo de dous anos que se comezará a contar desde o día seguinte á finalización do prazo de exposición pública no taboleiro de edictos, en virtude do establecido no artigo 615 do Código Civil, sen prexuízo da súa publicación no Boletín Oficial da Provincia (BOP) e no Portal de Transparencia. Con data 29-6-2022 adoptou o acordo de publicar no BOP e no Taboleiro de Anuncios da páxina web do Concello de Ferrol, a relación dos obxectos depositados na Oficina de Atención Cidadá no 1º trimestre do ano 2022, a efectos de que as persoas, posibles propietarias, poidan reclamar a súa propiedade. Para a devolución destes obxectos cumpriranse as regras establecidas no artigo 7 do Regulamento de funcionamento da Oficina de Obxectos Perdidos do Concello de Ferrol. - Documentos persoais de identificación: 4 - Alianzas de ouro:1 - Cadeas de prata: 2 - Cadeas de ouro: 2 - Reloxos: 1 - Teléfonos móbiles: 6 - Lentes: 9 - Carteiras, moedeiros e carteiras para tarxetas: 7 - Bolsos: 2 - Bixutería: 1 Ferrol, 5 de xullo de 2022 O Concelleiro Delegado da área de Seguridade e Tráfico, Mercados, Consumo, Sanidade e Benestar Animal (por Decreto de 8-7-2019, BOP 22-7-19). Asdo.: Germán Costoya Casas
11/07/2022 | Administración LocalMunicipal
A Pobra do Caramiñal
Aprobación definitiva de crédito extraordinario n.º 02/22

EDICTO Unha vez rematado o día 5 de xullo de 2022 o prazo de información pública do expediente de crédito extraordinario núm.02/22 e de modificación da base de execución n.º 39 do orzamento, aprobado inicialmente polo Pleno da Corporación na sesión realizada no día 26 de maio de 2022 e publicado no Boletín Oficial da Provincia da Coruña de data 13 de xuño de 2022, sen que se presentasen alegacións, ó abeiro dos artigos 177.2 e 169.1 do Texto refundido da Lei das facendas locais, aprobado polo Real decreto lexislativo 2/2004, do 5 de marzo, enténdese definitivamente aprobado e procédese á publicación do resumo por capítulos do orzamento incorporando as modificacións aprobadas: ESTADO DE GASTOS ESTADO DE INGRESOS Contra o presente acto, que pon fin á vía administrativa, poderase interpoñer, de conformidade co previsto no art.171.1 do Real decreto lexislativo 2/2004, do 5 de marzo, polo que se aproba o Texto refundido da Lei das facendas locais, un recurso contencioso-administrativo no prazo de dous meses, contados dende o día seguinte ó día da publicación do presente acordo, de conformidade co previsto na Lei 29/1998, do 13 de xullo, da xurisdición contencioso-administrativa, sen prexuízo de que poida interpoñer calquera outro que estime oportuno en defensa dos seus intereses. A Pobra do Caramiñal, 6 de xullo de 2022. O alcalde José Luis Piñeiro García
11/07/2022 | Administración LocalMunicipal
Cambre
Avocación de competencias do 5.º tenente de alcalde do 1 ao 13 de xullo de 2022

Esta Alcaldía, con data 01-07-2022, ditou a resolución núm.1214/2022 que se transcribe a seguir: “Por Resolución de Alcaldía número 1323/2019, de data 1 de xullo, de delegación de atribucións da Alcaldía nos membros da Xunta de Goberno Local e noutros concelleiros e concelleiras, conferín a delegación xenérica da área de Cultura, Deportes e Xuventude a prol do quinto tenente de alcalde, don Daniel Mallo Castro, constando a súa aceptación do cargo con data 4 de xullo de 2019. Don Tomasz Adam Terraz Arema, mediante escrito rexistrado de entrada ao núm.202299900003535 o día 30 de xuño de 2022, comunicou a esta Alcaldía que non poderá exercer as súas funcións como concelleiro delegado de área do día 1 ao día 13 de xullo de 2022, ambos incluídos. De conformidade co establecido no artigo 10 da Lei 40/2015, do 1 de outubro, de réxime xurídico do sector público, e artigo 50.3 do Regulamento orgánico municipal, respecto da avocación de asuntos, RESOLVO: Primeiro. –Avocar a delegación xenérica da área de Cultura, Deportes e Xuventude efectuada a prol do quinto tenente de alcalde, don Daniel Mallo Castro, do día 1 ao día 13 de xullo de 2022, ambos incluídos, a partir dos cales continuará no exercicio das funcións que lle foron delegadas por esta Alcaldía mediante Resolución núm.1323/2019, do 1 de xullo. Segundo. –Publicar a resolución no Boletín Oficial da Provincia e dar conta ao Pleno na vindeira sesión que teña lugar.” O que se publica para coñecemento xeral e para os efectos oportunos. Cambre, 5 de xullo de 2022. O alcalde Óscar A. García Patiño
11/07/2022 | Administración LocalMunicipal
Boimorto
Delegación de funcións no concelleiro, D. Jesús José Fernández García

Faise público que o 30/06/2022 a Sra. Alcaldesa ditou o seguinte Decreto: Tendo presente o seguinte antecedente administrativo: · O expediente núm.2022/R001/000001 promovido polo interesado indicado, no que se solicita autorización para a celebración de voda civil neste concello, o día e hora citados. Tendo en conta o seguinte marco legal: · O establecido na Lei 35/1994, do 23 de decembro, que modifica os capítulos III e IV do Código Civil. · A Instrución do 26 de xaneiro de 1995, da Dirección Xeral dos Rexistros e do Notariado, sobre autorización do matrimonio civil polos alcaldes. · O establecido nos art.21.3 e 23.4 da Lei 7/85, de 2 de abril, reguladora das bases do réxime local e demáis disposicións de concordantes e xeral aplicación. · E o disposto no artigo 43 do RD 2568/1986, do 28 de novembro (ROF), no senso de que esta Alcaldía pode efectuar delegación especial en favor de calquera dos concelleiros da Corporación referente a un asunto determinado. Visto que o referido día, por motivos persoais, esta alcaldesa non vai poder oficiar dita ceremonia. En consecuencia de todo o canto antecede, esta Alcaldía en exercicio das facultades que me atribúe a normativa do réxime local, ACORDO: PRIMEIRO.- Delegar no concelleiro D. Jesús José Fernández García, todas as facultades que o ordenamento xurídico atribúe á Alcaldía en relación a celebración de voda civil de D. Denny Prunera De Mula e Jorge Matias Ajala Aldalur, que terá lugar o 2 de xullo de 2022, ás 12:00 horas, no salón de plenos do Concello de Boimorto. SEGUNDO.- A presente resolución terá efectos dende o momento da súa sinatura, sen prexuízo da súa publicación no BOP. TERCEIRO.- Notificar esta Resolución ao interesado e ao concelleiro Sr. Fernández García para o seu coñecemento e os efectos oportunos. CUARTO.- Dar conta ao Pleno na primeira sesión ordinaria que se celebre. Decretouno a Alcaldía, Boimorto á data da súa sinatura dixital, do que eu Secretario deste Concello, dou fe e traslado. Boimorto, 6 de xullo de 2022 A alcaldesa en funcións Asdo.- Patricia Taboada García
11/07/2022 | Administración LocalMunicipal
Arteixo
Persoal
Convocatoria e Bases dunha brigada forestal

O Concello de Arteixo por Decreto da Alcaldía nº 2386/2022 de 7 de xullo de 2022, inicia proceso selectivo para a contratación DUNHA BRIGADA FORESTAL COMPOSTA POR UN/HA XEFE/A DE BRIGADA, UN/HA OPERARIO/A CONDUCTOR/A E TRES OPERARIOS/AS DE BRIGADA FORESTAL POR 3 MESES A XORNADA COMPLETA, EN MODALIDADE CONTRACTUAL LABORAL TEMPORAL, AO ABEIRO DO CONVENIO ENTRE A CONSELLERÍA DE MEDIO RURAL DA XUNTA DE GALICIA E O CONCELLO DE ARTEIXO. As bases están a disposición dos/as interesados/as no taboleiro de edictos da Casa Consistorial e, complementariamente, na web municipal. O prazo de presentación de instancias e documentación é de 5 días naturais, contados a partir do seguinte ao da publicación do anuncio de convocatoria no BOP. Arteixo, 7 de xullo de 2022 Asinado: Carlos Calvelo Martínez, Alcalde-Presidente
11/07/2022 | Administración LocalMunicipal
Cambre
Avocación de competencias da 3.ª tenente de alcalde do 21 de xullo ao 8 de agosto de 2022

Esta Alcaldía, con data 05-07-2022, ditou a resolución núm.1232/2022 que se transcribe a seguir: “Por Resolución de Alcaldía número 1323/2019, de data 1 de xullo, de delegación de atribucións da Alcaldía nos membros da Xunta de Goberno Local e noutros concelleiros e concelleiras, conferín a delegación xenérica da Área de Servizos e Seguridade Cidadá a prol da terceira tenente de alcalde, dona Elisa Pestonit Barreiros, constando a súa aceptación do cargo con data 4 de xullo de 2019. Mediante escrito rexistrado de entrada ao núm.202200000002760 o día 5 de xullo de 2022, dona Yaiza Candelaria Montserrat Amillano Sorbet comunicou a esta Alcaldía que non poderá exercer as súas funcións como concelleira delegada de área do día 21 de xullo ao día 8 de agosto de 2022, ambos incluídos. De conformidade co establecido no artigo 10 da Lei 40/2015, do 1 de outubro, de réxime xurídico do sector público, e artigo 50.3 do Regulamento orgánico municipal, respecto da avocación de asuntos, RESOLVO: Primeiro. –Avocar a delegación xenérica da Área de Servizos e Seguridade Cidadá efectuada a prol da terceira tenente de alcalde, dona Elisa Pestonit Barreiros, do día 21 de xullo ao día 8 de agosto de 2022, ambos incluídos, a partir dos cales continuará no exercicio das funcións que lle foron delegadas por esta Alcaldía mediante Resolución núm.1323/2019, do 1 de xullo. Segundo. –Publicar a resolución no Boletín Oficial da Provincia e dar conta ao Pleno na vindeira sesión que teña lugar.” O que se publica para coñecemento xeral e para os efectos oportunos. Cambre, 5 de xullo de 2022. O alcalde Óscar A. García Patiño
11/07/2022 | Administración LocalMunicipal
Teo
Dación de conta de persoal eventual

DACIÓN DE CONTA Segundo o artigo 104 bis 1 da Lei 7/1985, do 2 de abril, reguladora das bases do réxime local (en adiante LRBRL), as dotacións de postos de traballo cuxa cobertura corresponde a persoal eventual nos concellos deberá axustarse aos límites e normas que determina e que, tratándose do Concello de Teo, se concreta na posibilidade de incluír como máximo na súa plantilla dous postos de traballo de persoal eventual. Segundo o apartado 4 do mesmo artigo, o persoal eventual terá que asignarse sempre aos servizos xerais das entidades locais en cuxa plantilla aparezan consignados, podendo asignarse, só excepcionalmente, con carácter funcional, a outros dos servizos e departamentos da estrutura propia da entidade local, se así o reflectira expresamente o seu regulamento orgánico. Segundo o apartado 6 do artigo 104 bis analizado, o presidente da entidade local informará ao Pleno con carácter trimestral do cumprimento do previsto neste artigo. De acordo co exposto, deuse ao Pleno da Corporación na sesión do 29.06.2022 do cumprimento no Concello de Teo da regulación contida no artigo 104 bis da LRBRL, ao contar con un posto de traballo de persoal eventual, que é a xefa de gabinete e comunicación, asignado aos servizos xerais da entidade local. Teo, 6 de xullo de 2022. O alcalde Rafael C. Sisto Edreira
11/07/2022 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de información pública do cambio de sistema de actuación no polígono do solo urbano consolidado núm.40 (P.40) da Rocha

A Xunta de Goberno Local do Concello de Santiago de Compostela, na sesión ordinaria que tivo lugar o 4 de xullo de 2022, adoptou o seguinte acordo: a) Aprobar inicialmente o cambio de sistema de actuación no polígono de solo urbano consolidado núm.40 (P.40 A Rocha), substituíndo o de cooperación polo de concerto, a iniciativa da mercantil PROMOCIONES ROX 98 S. L., propietaria única dos terreos afectados (finca rexistral 27842). b) En aplicación do procedemento regulado polo artigo 285.3 do Regulamento de desenvolvemento da Lei do Solo de Galicia (RLSG), o expediente someterase a información pública durante o prazo dun mes, con citación persoal dos propietarios afectados e publicación de anuncio no Boletín Oficial da Provincia. O polígono 40 coincide coa parcela catastral 4754325NH3445F0001UI O que se publica a fin de que, durante o prazo dun mes, contado a partir do día seguinte ao da publicación deste anuncio, os interesados poidan consultar o expediente e formular as alegacións que xulguen oportunas. A documentación sometida a exposición pública estará a dispor dos interesados no Servizo de Planeamento e Xestión Urbanística do Concello de Santiago (Pazo de Raxoi, 2º andar), de luns a venres, en horario de 9 a 14 horas. As alegacións poderán presentarse na sede electrónica do Concello de Santiago de Compostela no apartado Catálogo de trámites a través do trámite “Presentación de documentación e alegacións” e da opción “Achega libre”. Deberase introducir o dato 2022/00034663X no campo “Código do expediente” e incorporar o documento das alegacións. Tamén se poderán presentar as alegacións por calquera dos outros medios relacionados no artigo 16 da Lei 39/2015, do 1 de outubro, do procedemento administrativo común das administracións públicas. Santiago de Compostela, 6 de xullo de 2022 A concelleira delegada de Urbanismo, Vivenda e Cidade Histórica (P. D. DEC/47421/2019 de 17de xuño de 2019) Asdo.: Mercedes Rosón Ferreiro
11/07/2022 | Administración LocalMunicipal
Cerdido
Crédito extraordinario 02/2022

ANUNCIO 2022/T002/000014 - Modificación de crédito con cargo ó remanente líquido de tesourería O Pleno do Concello de Cerdido, o día 30.06.2022, aprobou o expediente de modificación de crédito 2022/T002/000014 na modalidade de crédito extraordinario financiado con remanente líquido de tesourería para gastos xerais procedente da liquidación do exercicio 2021. CE 02 2022. De conformidade co disposto no artigo 177 e 169 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, exponse ó público por prazo de quince días, durante os cales os interesados poderán examinar o expediente nas oficinas municipais así como presentar reclamacións ante o Pleno do Concello. Se ó remate do período de exposición pública non se presentarán reclamacións, o expediente considerarase definitivamente aprobado, conforme ó establecido na citada lexislación. Cerdido, 6 de xullo de 2022. O alcalde Benigno Galego Castro
11/07/2022 | Administración LocalMunicipal
Boimorto
Delegación de funcións no concelleiro D. Javier Costoya Souto

ANUNCIO Delegación de funcións no concelleiro D. Javier Costoya Souto Faise público que o 30/06/2022 a Sra. Alcaldesa ditou o seguinte Decreto: “DECRETO DA ALCALDÍA Tendo presente o seguinte antecedente administrativo:  O expediente núm.2022/R001/000002 promovido polo interesado indicado, no que se solicita autorización para a celebración de voda civil neste concello, o día e hora citados. Tendo en conta o seguinte marco legal:  O establecido na Lei 35/1994, do 23 de decembro, que modifica os capítulos III e IV do Código Civil.  A Instrución do 26 de xaneiro de 1995, da Dirección Xeral dos Rexistros e do Notariado, sobre autorización do matrimonio civil polos alcaldes.  O establecido nos art.21.3 e 23.4 da Lei 7/85, do 2 de abril, reguladora das bases do réxime local e demáis disposicións de concordantes e xeral aplicación.  E o disposto no artigo 43 do RD 2568/1986, do 28 de novembro (ROF), no senso de que esta Alcaldía pode efectuar delegación especial en favor de calquera dos concelleiros da Corporación referente a un asunto determinado. Visto que o referido día, por motivos persoais, esta alcaldesa non vai poder oficiar dita ceremonia. En consecuencia de todo o canto antecede, esta Alcaldía en exercicio das facultades que me atribúe a normativa do réxime local, ACORDO: PRIMEIRO.–Delegar no concelleiro D. Javier Costoya Souto, todas as facultades que o ordenamento xurídico atribúe á Alcaldía en relación a celebración de voda civil de D. Nelson Armando Rodriguez Mancheño Masri e Dna. Michael Thomas Bobocea Aresti, que terá lugar o 2 de xullo de 2022, ás 13.30 horas, no salón de plenos do Concello de Boimorto. SEGUNDO.–A presente resolución terá efectos dende o momento da súa sinatura, sen prexuízo da súa publicación no BOP. TERCEIRO.–Notificar esta Resolución ao interesado e ao concelleiro Sr. Costoya Souto para o seu coñecemento e os efectos oportunos. CUARTO.–Dar conta ao Pleno na primeira sesión ordinaria que se celebre. Decretouno a Alcaldía, Boimorto á data da súa sinatura dixital, do que eu secretario deste Concello, dou fe e traslado. Boimorto, 6 de xullo de 2022. Asdo.: Patricia Taboada García
11/07/2022 | Administración LocalMunicipal
Fene
Secretaría
Información pública conta xeral 2021

Formulada e rendida a Conta Xeral deste Concello correspondente ao exercicio 2021 integrada polas Contas e Estados á que fai referencia o art 209.1 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, e informada pola Comisión Especial de Contas, en sesión celebrada o día 7 de xullo; exponse ao público nas oficinas da Intervención municipal por espacio de quince días hábiles a contar desde o seguinte ao da publicación do presente anuncio no Boletín Oficial da Provincia, durante os que os interesados poderán examinala e presentar as reclamacións, reparos ou observacións que estimen oportunas, de conformidade co disposto no artigo 212.3 do Texto Refundido da Lei reguladora das facendas locais, aprobado por Real decreto lexislativo 2/2004, do 5 de marzo. Fene, 07 de xullo de 2022 O alcalde Asdo.: Juventino José Trigo Rey
11/07/2022 | Administración LocalMunicipal
Bergondo
Contratación
Anuncio de información pública de avocación de competencias

Por Resolución da Alcaldía núm.771/2022, do 5 de xullo, avocouse a competencia delegada na Xunta de Goberno Local por Resolución núm.768/2019, do 20 de xuño, pola que se acorda unha segunda prórroga do prazo de execución do contrato de obra de “Accesibilidade no parque Feira de Guísamo”, expediente.2021/C003/000014. O que se publica consonte co disposto no artigo 44.3 do Real decreto 2568/1986, do 28 de novembro. Bergondo, 6 de xullo de 2022 A alcaldesa Alejandra Pérez Máquez
14/07/2022 | Administración LocalMunicipal
Rois
Corrección de erro no anuncio de aprobación das bases e da convocatoria de un/ha praza de Técnico/a de Igualdade

Detectado un erro involuntario no anuncio publicado no Boletín Oficial da Provincia, o día 12 de xullo de 2022, en relación ao prazo de presentación de solicitudes para participar no proceso de selección de un/unha técnico/a de igualdade, procedese corrección do mesmo outorgando un prazo de dez días naturais a partir do día seguinte desta publicación no Boletín Oficial da Provincia e no xornal El Correo Gallego para que as persoas interesadas poidan participar no proceso selectivo mediante instancia dirixida ao Sr. alcalde do Concello. O contido íntegro das bases están a disposición das persoas interesada no taboleiro de anuncios da sede electrónica do Concello de Rois e na páxina web www.rois. gal Rois,13 de xullo de 2022 O alcalde Ramón Tojo Lens
14/07/2022 | Administración LocalConsorcios
Consorcio As Mariñas
Anuncio de aprobación inicial do Padrón fiscal da taxa pola recollida de residuos sólidos urbanos correspondente ao segundo trimestre do ano 2022 que rexera para o Concello de Culleredo

O Presidente do Consorcio “As Mariñas” mediante Resolución de data 23/06/2022, aprobou inicialmente o Padrón fiscal da taxa pola recollida de residuos sólidos urbanos correspondente ó segundo trimestre do ano 2022, que rexerá para o Concello de Culleredo. O Padrón quedará exposto ó público na Sede do Consorcio, sita no Lugar de Bos, Naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004 de 5 de marzo polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, de 2 de abril, reguladora das bases do réxime local, -modificado pola Lei 57/2003, de 16 de decembro- e 19 do Real Decreto Lexislativo 2/2004 de 5 de marzo. As reclamacións, dirixidas ó Consorcio, poderán presentarse no rexistro xeral do Concello arriba citado. O presente Padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 23 de xuño de 2022 O Presidente José Antonio Santiso Miramontes
14/07/2022 | Administración LocalConsorcios
Consorcio As Mariñas
Anuncio de aprobación inicial do Padrón fiscal da taxa pola recollida de residuos sólidos urbanos correspondente ao segundo trimestre do ano 2022 que rexerá para o concello de Oleiros, na zona denominada A, que comprende Iñás, Nós, Dorneda e Liáns

O Presidente do Consorcio “As Mariñas” mediante resolución de data 05/07/2021, aprobou inicialmente o Padrón fiscal da taxa pola recollida de residuos sólidos urbanos correspondente ó segundo trimestre do ano 2022, que rexerá para o Concello de Oleiros, na zona denominada “A”, que comprende Iñás-Nós-Dorneda-Liáns (excepto a Urbanización dos Regos). O Padrón quedará exposto ó público na Sede do Consorcio, sita no Lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004 de 5 de marzo polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, de 2 de abril, reguladora das bases do réxime local, -modificado pola Lei 57/2003, de 16 de decembro- e 19 do Real Decreto Lexislativo 2/2004 de 5 de marzo. As reclamacións, dirixidas ó Consorcio, poderán presentarse no rexistro xeral do Concello arriba citado. O presente Padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 08 de xullo de 2022 O Presidente José Antonio Santiso Miramontes
14/07/2022 | Administración LocalMunicipal
Cee
Nomeamento funcionario de carreira. Policía Local do Concello de Cee por mobilidade

Considerando que a Base 6 que rexe o procedemento provisorio dunha praza vacante de Policía Local no Concello de Cee por mobilidade, que literalmente di: “(.) 6.1. O tribunal enviará ao alcalde/sa ou concelleiro/a delegado/a proposta de adxudicación como persoal funcionario de carreira do Concello de Cee das/dos aspirantes. Esta proposta será elevada a definitiva por resolución do alcalde/sa ou concelleiro/a delegado/a, resolución que se publicará no Boletín Oficial da Provincia. (.)” Considerando a acta proposta efectuada polo Tribunal o día 7 de xullo de 2022, conforme a ca: “(.) De acordo coa Base 6 do proceso de provisión, o TRIBUNAL fai a proposta de adxudicación como persoal funcionario de carreira do Concello de Cee, o único candidato presentado con DNI ***2063**. (.)” No uso das atribucións que me outorga a lexislación do réxime local, RESOLVO: PRIMEIRO.- Nomear como funcionario de carreira da escala de administración especial, subescala servizos especiais, clase policía local, grupo titulación C1 deste Concello de Cee a D. DANUT ADRIAN FONTBUTE LAME VILELA con DNI ***2063**. SEGUNDO.- Conforme a Base 6.3 do procedemento, o prazo para tomar posesión será de tres días hábiles se non implica cambio de residencia do funcionario, ou dun mes se comporta cambio de residencia. O prazo de toma de posesión empezará a contarse a partir do día seguinte ao do cesamento, que deberá efectuarse dentro dos tres días hábiles seguintes á publicación da resolución do concurso no boletín oficial correspondente. TERCEIRO.- Proceder a publicación do nomeamento no BOP, DOG, taboleiro de anuncios e páxina Web do Concello de Cee. Notificarlle a presente resolución aos interesados, con indicación expresa dos recursos a interpor, e darlle conta ao Pleno da Corporación na primeira sesión ordinaria que realice. En Cee, 11 de xullo de 2022 A alcaldesa, Margarita Lamela Louzán A secretaria, Rocío Hermida Cancela Asinado
14/07/2022 | Administración LocalMunicipal
Cee
Nomeamento funcionario interino: arquitecto técnico no Concello de Cee

Visto o decreto de alcaldía de data 22-04-2022, número 380/2022, se aproban as Bases procedemento selección, polo sistema de concurso oposición, para arquitecto/a técnico/a (funcionario/a interino/a) e posterior formación dunha bolsa de traballo Considerando que por decreto Nº609/2022 de data 1 de xullo de 2022, apróbase a “Lista definitiva, formación de bolsa e requirimento de documentación ao candidato proposto para arquitecto técnico (funcionario/a interino/a)” e requírese ao primeiro candidato/a por orde de puntuación para que aporte a documentación establecida nas bases da convocatoria. Vistas as renuncias presentadas e decretos de toma de razón. Resultando que por Resolución da alcaldía de data 4 de xullo co Nº 611, se resolve requirir documentación o candidato. Visto que con datas 6 de xullo e 7 de xullo de 2022, con NRE respectivamente 202299900001020 e 1882 o candidato/a aporta a documentación solicitada. No uso das atribucións que me outorga a lexislación do réxime local, RESOLVO: Primeiro.-Nomear a D. FRANCISCO JAVIER NOYA MÉNDEZ, con DNI ***8776** para ocupar unha praza de arquitecto técnico, como funcionario interino do Concello de Cee, encadrada na Escala de Administración Especial, Subescala: Técnica, clasificada no Grupo A, Subgrupo: A2, nivel 24, de conformidade co establecido nas Bases que rexen o procedemento. Segundo.- O aspirante nomeado deberá tomar posesión no prazo de establecido legalmente a contar dende a publicación deste decreto no taboleiro de anuncios municipal, na sede electrónica do Concello e no BOP segundo establece a base décimo terceira da convocatoria. Terceiro.- Proceder á publicación deste decreto no BOP, na sede electrónica municipal do Concello de Cee e no taboleiro de anuncios do concello. Cuarto.-Notificar a presente resolución, que pon fin á vía administrativa, poderase interpoñer o recurso de reposición perante o mesmo órgano que a ditou, dentro do prazo de UN MES, ou ben impugnala directamente perante a orde xurisdicional contencioso-administrativa dentro do prazo de DOUS MESES, contados desde o día seguinte á súa notificación, todo iso de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas, e o artigo 46 da Lei 29/1998, de 13 de xullo, reguladora da xurisdición contencioso-administrativa. Así mesmo, poderá interpoñer o recurso extraordinario de revisión en vía administrativa, perante o mesmo órgano que o ditou, polos motivos e no prazo previsto no artigo 125 da Lei 39/2015” Notificarlle a presente resolución aos interesados, con indicación expresa dos recursos a interpor, e darlle conta ao Pleno da Corporación na primeira sesión ordinaria que realice. En CEE, 8 de xullo de 2022 A alcaldesa, Asdo. Margarita Lamela Louzán A secretaria, Asdo. Rocio Hermida Cancela